# Obrazloženje prijedloga financijskog plana za razdoblje 2025. – 2027.

# UVODNI DIO

# Proračunski korisnik: XIII.GIMNAZIJA ZAGREB

# Sažetak djelokruga rada: Srednjoškolski odgoj i obrazovanje

Učenicima omogućavamo stjecanje znanja, vještina i kompetencija potrebnih za daljnje obrazovanje i život u društvu znanja i rada te potičemo cjeloviti razvoj njihovih potencijala. Pružamo učenicima osjećaj uspjeha i samopoštovanja te im pomažemo da izrastu u samopouzdane, odgovorne i samostalne pojedince izgrađenih stavova i vrijednosti koji odgovorno grade vlastitu i zajedničku budućnost te doprinose razvoju društva kao kritički angažirani članovi društva. Pružamo kvalitetan odgoj i obrazovanje u poticajnom okruženju s puno ponuđenih izbora u kojima učenici istražuju svoje potencijale. Opremanjem škole, uz digitalnu tehnologiju i inovativne prakse, osiguravamo uvjete za maksimalna učenička postignuća. Posebnim ciljevima usmjerili smo se na pojedina područja razvoja učenika za koja smatramo da ih treba kontinuirano njegovati i unaprjeđivati. To su:

* osposobiti učenike za cjeloživotno učenje,
* promicati zdrave stilove života kao temelj zdravlja
* poticati nenasilno i konstruktivno rješavanje sukoba
* razvijati svijest o vlastitom identitetu i važnosti očuvanja hrvatskog identiteta, tradicije i njegovanju kulturne baštine,
* poticati učenike na doprinos demokratskom, tolerantnom, multikulturalnom svijetu,
* poticati vrijednosti koje promiče EU
* razvijati svijest o važnosti zelene održivosti našeg planeta

Nastava se temelji na redovnoj, dopunskoj, dodatnoj, fakultativnoj i izbornoj nastavi te izvannastavnim aktivnostima, a izvodi se u obliku učioničke i izvanučioničke nastave.

# OBRAZLOŽENJE PROGRAMA (AKTIVNOSTI/PROJEKATA)

Proračunski korisnik provodi sljedeći program:

# Program: 4109 DJELATNOST USTANOVA SREDNJEG ŠKOLSTVA

# Zakonske i druge podloge za provedbu programa: *Zakon o odgoju i obrazovanju u osnovnoj i srednjoj školi - Narodne novine br.: 87/2008, 86/2009, 92/2010, ispr. -105/2010, 90/2011, 16/2012,  86/2012 - pročišćeni tekst i 94/2013, 152/2014, 7/2017 i 68/2018), Program javnih potreba u srednjoškolskom odgoju i obrazovanju, Državni pedagoški standard srednjoškolskog sustava odgoja i obrazovanja (Narodne novine 63/08 i 63/10)*

# Cilj programa: *Osnovni cilj je pružanje kvalitetnog odgoja i obrazovanja u poticajnom okruženju s puno ponuđenih izbora u kojima učenici mogu istraživati svoje potencijale i stjecanje znanja, vještina i kompetencija potrebnih za daljnje obrazovanje i život.* *Posebni ciljevi su osposobljavanje učenika za samostalno učenje različitim pristupima i cjeloživotno učenje, poticanje nenasilnog i konstruktivnog rješavanja sukoba među mladima, razvijanje svijesti o vlastitom identitetu i važnosti očuvanja hrvatskog identiteta, poticanje svijesti o tradiciji i njegovanju kulturne baštine, razvijanje svijesti o važnosti očuvanja prirodne baštine i zelenoj održivosti našeg planeta, promicanje zdravih stilova života kao temelj zdravlja, poticati učenike na doprinos demokratskom, tolerantnom, multikulturalnom svijetu te poticati vrijednosti koje promiče EU.*

# U okviru programa provode se sljedeće aktivnosti/projekti:

**Aktivnost A024109 A 410901 REDOVNA DJELATNOST PRORAČUNSKIH KORISNIKA**

Na temelju odluke Vlade Republike Hrvatske o kriterijima i mjerilima za utvrđivanje bilančnih prava za financiranje minimalnoga financijskog standarda javnih potreba odgoja i srednjeg obrazovanja i učeničkih domova, u Proračunu Grada Zagreba za 2025. osiguravaju se sredstva za materijalne i financijske rashode, te rashodi za usluge tekućeg i investicijskog održavanja, kojima se osigurava minimalni financijski standard srednjih škola i učeničkih domova.

Programe opće i prirodoslovno-matematičke gimnazije koji izvodimo u XIII. gimnaziji utemeljeni su na Zakonu o odgoju i obrazovanju za osnovne i srednje škole te drugim zakonima i pravilnicima koji se primjenjuju u školstvu. Ostvarujemo ih na temelju nastavnih planova i predmetnih i međupredmetnih kurikuluma koje je donijelo Ministarstvo znanosti i obrazovanja kao i Školskog kurikuluma te Godišnjeg plana i programa Škole. Školskim kurikulumom definiramo dodatnu, dopunsku, fakultativnu i izbornu nastavu kao i dopunske i dodatne programe, izvananstavne aktivnosti, projekte, programe i izvanučioničku nastavu. U svim aktivnostima koje nudimo učenicima definirani su ciljevi, nosioci aktivnosti, vremenski okvir te način realizacije.

Pokazatelji učinka su unaprjeđenje znanja, vještina i kompetencija učenika potrebnih za daljnje obrazovanje i život.

Pokazatelji rezultata: srednja ocjena škole, prosječni izostanci po učeniku, rezultati na ispitima državne mature, rezultati na natjecanjima te struktura upisa na pojedine fakultete.

Dio aktivnosti redovna djelatnost Škole financira se iz EU sredstava (iz programa Erasmus +). U školskoj godini 2024./2025. aktivnosti će se financirati iz Erasmus akreditacije za razdoblje do lipnja 2026. te Odluke o dodjeli bespovratnih sredstava za projektne prijedloge u okviru Poziva na podnošenje prijedloga za program Erasmus+

Ključna aktivnost za područje odgoja i općeg obrazovanja – tema Zaštita okoliša pod naslovom Što je s nama? Rok 1.1.2024. do 30.6. 2026.

Projektnim aktivnostima postižu se sljedeći ciljevi:

Inovativnom nastavom i raznolikim programima kreirati poticajno okruženje za učenje usmjereno na učenika u kojem se cjelovito razvija te razvija sposobnosti rješavanja problema i kritičkog mišljenja.

Podići digitalnu zrelost škole na razinu digitalno zrele koja IKT koristi na pametan, siguran, inovativan i održiv način kao potporu odgojno-obrazovnim i poslovnim procesima te međunarodnim suradnjama.

Osmišljavanjem zelenih školskih praksi ciljeve održivog razvoja EU Agende 2030 uključiti u odgojno-obrazovni proces te utjecati na stavove i modele ponašanja koji će doprinijeti održivoj budućnosti.

Međunarodnim suradnjama unaprijediti jezične, socijalne i interkulturalne kompetencije, ojačati osjećaj pripadnosti EU te usvojiti i razumjeti njene temeljne vrijednosti i važnost aktivnog građanstva.

Pokazatelji učinka:

Poticajno okruženje za učenje znači osigurati zanimljivu i izazovnu nastavu te raznolikost sadržaja i mogućnosti. Nužan je inspiriran i educiran nastavnik koji je otvoren za dijeljenje svojih i uključivanje tuđih iskustava. Potpora uvođenju metoda koji učenika stavljaju u centar učenja te im pomažu u razvijanju sposobnosti rješavanja problema i kritičkog promišljanja. To su kompetencije koje će našim učenicima biti potrebne u daljem obrazovanju i budućem radu te će biti bolje pripremljeni za izazov cjeloživotnog učenja. Inovacijama će nastavnici unaprijediti kvalitetu svoje nastave s naglaskom na individualizirani i inkluzivni pristup učeniku, a dijeljenjem novih znanja s ostalima unaprijediti kvalitetu nastave u cijeloj školi. Implementacijom pedagoških praksi iz drugih škola u školski kurikulum unaprijedit će se kvaliteta i raznolikost ponuđenih programa koji će učenicima omogućiti da otkriju i razviju svoje potencijale.

CARNetovim alatom za digitalnu zrelost odredili smo područja koja treba unaprijediti kako bismo podigli ocjenu za 1 stupanj na razinu digitalno zrele (5 na skali 1-5) s naglaskom na održivu digitalnu zrelost. Strateškim planom koji izrađuje tim e-škole odredit ćemo smjernice i ciljeve primjene IK tehnologije u odgojno-obrazovnim i poslovnim procesima za unaprjeđenje nastave i svakodnevno funkcioniranje škole držeći se održivih principa (npr. smanjenje papirnatog i digitalnog otpada). ETwinning projektima prije i poslije mogućih grupnih mobilnosti unaprijedit ćemo digitalnu kulturu sudionika, a diseminacijom znanja i ostalih dionika škole. Upoznat će se sa sigurnim, odgovornim i održivim korištenjem IK resursa. Potaknut ćemo učenike da koriste IK tehnologiju za međusobnu suradnju i učenje te stvaranje inovativnih digitalnih rješenja u suradnji s učenicima iz partnerskih škola te na taj način razvijati IK kompetencije u područjima bitnim za budući svijet poput umjetne inteligencije i robotike.

Uključivanje ciljeva održivog razvoja u školski život postići ćemo promjenama u školskom kurikulumu te uvođenjem zelenih praksi u život škole i svakodnevni život dionika. Nakon edukacije nastavnici će sadržajno promijeniti postojeće kurikulume fakultativnih predmeta. Proširit ćemo područja učeničkih interesa te ih uključiti u projekte s temama ekologije, održivosti i zelenih politika. Nastaviti uključivati i učenike i nastavnike u osmišljavanje zelenih praksi škole poput razvrstavanja otpada, razmjene stvari koje više ne koriste i slično. Poticanjem na samostalno osmišljavanje zelenih životnih stilova (transporta, potrošačkih navika, kućanskih navika, održive prehrane i sl.) utjecat ćemo na izbor njihovih budućih zanimanja i usmjeriti ih u ona područja obrazovanja koja će ih osposobiti za traženje inovativnih rješenja za neke od tih problema.

Povezivanje sa školama iz EU radi razmjene iskustava i projektnih suradnji podići će europsku dimenziju škole. Uključivanjem učenika u međunarodne projekte razvit će jezične, komunikacijske i suradničke kompetencije u multikulturalnom okruženju što ima važnu ulogu u pripremi za tržište rada. Približit ćemo se cilju iz strategije škole da svaki učenik naše škole barem jednom iskusi suradnju i komunikaciju u međunarodnom okruženju. Učenici će osvijestiti važnost EU projekata te će biti potaknuti da dio svog budućeg školovanja planiraju u EU okvirima. Ojačat će njihov EU identitet i razumijevanje temeljnih principa EU. Nastavnici će biti motiviraniji za rad s učenicima, motivirani na uvođenje inovacija u svoj rad, usmjereniji na svoj profesionalni napredak, osnaženi za provođenje vlastitih projekata i potaknuti da planiraju stručna usavršavanja unutar novih EU projekata. Jačanjem kapaciteta za provedbu međunarodnih projekata povećat ćemo međunarodni doseg, vidljivost i djelovanje škole.

Mogući pokazatelji rezultata:

U početnoj godini većina će nastavnika u nastavi implementirati barem jedan inovativni metodički pristup. U sljedećem razdoblju barem polovina njih u godišnje kurikulume pokušati ugraditi niz aktivnosti poput izvanučioničke, istraživačke i iskustvene nastave, a oni koji vode dodatne programe unijeti promjene u sadržajima i oblicima rada. U sljedećim razdobljima većina nastavnika će unaprijediti svoje godišnje kurikulume te ponudit učenicima novi dodatni program. Očekujemo poboljšanje uspjeha učenika vkoji je vidljiv na kraju svake školske godine.

Razvijati mogućnosti da će se većina učenika i djelatnika upoznati s odgovornim i sigurnim korištenjem IKT kroz radionice i projekte iz područja uporabe IK koja utječu na budućnost poput robotike, umjetne inteligencije i slično.

U cilju promjene navika i stavova učenika i djelatnika povećati interes za upis na fakultete vezane uz ekologiju, zaštitu prirode i održivi razvoj.

Na kraju svake godine očekujemo povećan broj projekata u okviru ili eTwinninga ili Erasmusa, odnosno veći broj nastavnika i učenika koji će sudjelovali u pojedinačnim i grupnim mobilnostima. Sve navedeno može rezultirati povećanim brojem učenika koji će odabrati našu školu jer im ona nudi mogućnost međunarodnih iskustava.

**Aktivnost A024109 A 410902 IZVANNASTAVNE I OSTALE AKTIVNOSTI**

Aktivnosti ostvarujemo na temelju Statuta XIII. gimnazije, Školskog kurikuluma i Godišnjeg plana Škole za školsku godinu 2024./2025. Na temelju odluke Gradske skupštine predviđena su sredstva za izvannastavne i ostale aktivnosti.

**Aktivnost A024109 A410903 POMOĆNICI U NASTAVI**

Sukladno članku 99. Zakona o odgoju i obrazovanju u osnovnoj i srednjoj školi, Državnom pedagoškom standardu srednjoškolskog sustava odgoja i obrazovanja (Narodne novine 63/08 i 90/10), Pravilniku o pomoćnicima u nastavi i stručnim komunikacijskim posrednicima (Narodne novine 102/18, 59/19, 22/20 i 91/23), u rad škola uključuju se pomoćnici u nastavi / stručni komunikacijski posrednici s ciljem osiguravanja primjerene potpore učenicima s teškoćama u školskom okruženju

Pokazatelj učinka: uspješna integracija učenika s teškoćama u redovnu nastavu i razredni odjel, postizanje zadovoljavajućeg školskog uspjeha i razvoj socijalnih vještina.

**Aktivnost A024109A410905 NABAVA UDŽBENIKA**

Aktivnost se provodi na temelju Programa javnih potreba u srednjoškolskom odgoju i obrazovanju Grada Zagreba za 2024. (Službeni glasnik Grada Zagreba 44/23). Grad Zagreb radi zaštite standarda učenika i njihovih roditelja, osigurava u školskoj godini 2024./2025. školske udžbenike koji su besplatni za učenike srednjih škola kojima je osnivač Grad Zagreb.

**Aktivnost A024109 A410907 ŠKOLA I ZAJEDNICA**

Aktivnosti ostvarujemo na temelju Statuta XIII. gimnazije, Školskog kurikuluma i Godišnjeg plana Škole za školsku godinu 2024./2025. Na temelju odluke Gradske skupštine predviđena su sredstva za izvannastavne i ostale aktivnosti.

Nastavni predmet Škola i zajednica (ŠiZ) pruža učenicima jedinstveno, inovativno i sadržajno odgojno-obrazovno iskustvo. Intenzivnom međusobnom suradnjom, uz moderaciju nastavnika i sudjelovanje predstavnika različitih organizacija, institucija i ustanova iz zajednice, učenici tijekom školske godine aktivno sudjeluju u strukturiranim aktivnostima poučavanja i učenja usmjerenih prepoznavanju, analiziranju i kritičkom promišljanju složenih uzroka i posljedica pojava i problema u svojoj lokalnoj zajednici. U demokratskom okružju poučavanja i učenja učenici predlažu i razmatraju moguća rješenja prepoznatih problema.

Pokazatelj učinka:

razvijanje znanja, vještina i stavova potrebnih za aktivno djelovanje u zajednici s ciljem osobne i društvene dobrobiti; razvijanje kritičkog promišljanja i usvajanje znanstvenoistraživačkog pristupa s ciljem osmišljavanja i razrade rješenja prepoznatih pojava i problema u zajednici; razvijanje spremnost za aktivno, odgovorno i inovativno djelovanje s ciljem pozitivnih i održivih društvenih promjena u svojim zajednicama temeljeno na kulturi mira i nenasilja, poštivanju demokratskih i ljudskih prava te razumijevanju političkih procesa i procesa donošenja odluka; razvijanje socijalne i komunikacijske vještine, sposobnost empatije, solidarnosti i pripadnosti te uvažavanja i prihvaćanja različitosti potrebnih za odgovorno ponašanje prema sebi i drugima u zajednici.

Pokazatelji rezultata: porast zainteresiranih učenika uključenih u fakultativnu nastavu ŠIZ-a

**Aktivnost A024109K410901 ODRŽAVANJE I OPREMANJE USTANOVA SREDNJEG ŠKOLSTVA**

Aktivnost se provodi na temelju Programa javnih potreba u srednjoškolskom odgoju i obrazovanju Grada Zagreba. Planirana sredstva koristit će se za hitne intervencije, održavanje školskih instalacija i građevine, održavanje opreme školskih učionica i ostalih prostora škole te održavanje travnjaka isportskih terena.

Pokazatelji rezultata: broj intervencija, količina nove opreme, postupci tekućeg uređenja, održavanja i opremanja.

**Aktivnost A024109 T 410902 SUFINANCIRANJE PROJEKTA PRIJAVLJENIH NA NATJEČAJE EUROPSKIH FONDOVA**

XIII. gimnazija unutar projekta e-škola ima zaposlenog e-tehničara 1 sat tjedno kojeg prema ugovoru financira Grad.

Opći cilj programa e-Škole pridonosi jačanju kapaciteta osnovnoškolskog i srednjoškolskog obrazovnog sustava s ciljem osposobljavanja učenika za tržište rada, daljnje školovanje i cjeloživotno učenje.

Specifični ciljevi programa e-Škole, kojima će se pridonijeti općem cilju su: osigurati svrhovitu, pouzdanu i sigurnu IKT okolinu prilagođenu potrebama škola u Republici Hrvatskoj; poboljšati učinkovitost i koherentnost procesa u obrazovnom sustavu, unaprijediti digitalne kompetencije koje pridonose digitalnoj zrelosti škola; unaprijediti strateško vodstvo škola za podizanje njihove digitalne zrelosti.

Pokazatelj učinka: U digitalno zrelim školama nastavnici se koriste tehnologijom kako bi unaprijedili nastavu, razvijaju vlastite digitalne sadržaje te pružaju podršku samostalnom učenju i razvoju kritičkih vještina kod učenika koji su u središtu nastavnog procesa. Učenici tako aktivno sudjeluju u nastavi s povećanom motivacijom za učenje i nastavak školovanja te samim time postaju i konkurentniji na tržištu rada. Upravljanje e-Školama je učinkovito i transparentno, a komunikacija i razmjena e-dokumenata između škole, njezinih dionika i osnivača znatno jednostavnija.

Pokazatelji rezultata: broj intervencija na računalnoj opremi i tehnici.

**Aktivnost A024109T410905 BESPLATNE MENSTRUALNE POTREPŠTINE**

Aktivnost se provodi na temelju Programa javnih potreba u srednjoškolskom odgoju i obrazovanju Grada Zagreba.

Inicijativom kojom se umanjuje dijelom otežan ili čak potpuno onemogućen pristup menstrualnom potrepštinama poput higijenskih uložaka, tampona ili lijekova za ublažavanje bolova te odgovarajućim higijenskim uvjetima i javnom zdravstvu i obrazovanju gdje ove poteškoće mogu imati izravan utjecaj na izostajanje djevojka iz škole radi nemogućnosti pristupu higijenskim potrepštinama.